ร้านนี้มาทีไร(ช่วงเย็น)ก็คนเยอะทุกทีเลย ถ้าไปคนน้อยๆจะดีกว่าเพราะร้านเค้าเล็กและโต๊ะแต่ละตัวก็ไม่ใหญ่ค่ะ รายการอาหารที่นี่เค้ามีเยอะหลากหลายดีนะคะ รูปประกอบก็สวยด้วย
อาหารที่สั่งก็ได้เร็วดีค่ะ โดยเฉพาะส้มตำนี่เร็วมาก ยังกะดีดนิ้วสั่งเลย 555
ที่ชอบมากคือมีเมนูปลาด้วยค่ะ พวกปลากระพงทอดน้ำปลาหรือนึ่งมะนาวอะไรทำนองนี้ ตอนที่ไปมีสั่งปลากระพงทอดน้ำปลา ปลาทับทิมนึ่งมะนาว ส้มตำไทยใส่ปู ส้มตำคอหมูย่าง ไก่ย่าง และน้ำตก ขอบอกว่ารสชาติจัดจ้านดีได้ใจทุกเมนูที่ลองเลยค่ะ
